**ORGANIZARE CONCURSURI PERIOADA NEDETERMINATA - Sem. II, 2020-2021**

Au fost publicate in Monitorul Oficial concursurile pentru ocuparea posturilor didactice pe perioada nedeterminata, Sem. II, 2020-2021 **[MO, III, 368 / 06.05.2021].**

Pe web-site UPB [www.upb.ro, Universitate, Posturi vacante, Didactice si de cercetare] sunt afișate toate informațiile necesare: legislație, posturi, metodologie concurs (incluzând cuprinsul dosarului de concurs), comisiile CNATDCU aferente domeniilor posturilor, standardele naționale respective (C + P), etc. Arhivate, se pot vedea si concursurile din anii precedenți, cu informații utile pentru candidați, ca inspirație, pentru realizarea prezentelor dosare de concurs. Informații similare asupra concursurilor sunt incluse si pe platforma ministerului, la www.jobs.edu.ro, prima poziție-UPB, actualele posturi fiind incluse după cele din Sem. I. Se recomanda candidaților sa urmărească ambele web-site-uri, www.upb.ro si www.jobs.edu.ro, unde pe parcurs vor fi introduse continuu noi informații.

Departamentele organizatoare de concursuri trebuie sa asigure sistemul de informare propriu [**avizier specializat** si, eventual, web-site, la nivelul departamentului sau al facultății] incluzând, **ca informație specifica, tematicile** (programele analitice) ale disciplinelor din aceste posturi, din care comisia de concurs va stabili subiectele probelor de concurs. Nu trebuie lăsată posibilitatea ca cineva sa reclame ca nu a cunoscut tematica acestor concursuri.

Conform legislației, dosarele de concurs se pot transmite, conform calendarului concursului, aprobat de către CA-UPB, in Rectorat, R-207, pe orice cale: posta, depunere la registratura UPB, direct. Experiența de pana acum a arătat ca depunerea directa, cu participarea candidatului a fost cea mai eficienta pentru acesta, deoarece a existat posibilitatea verificării preliminare a dosarului, corectarea si completarea sa etc, înainte de a fi transmis oficiului juridic pentru avizul de înscriere la concurs. Aceasta verificare preliminara nu este obligatorie, dar in cazul in care oficiul juridic constata o neconcordanta cu legislația si metodologia universității, nu va aviza dosarul depus, fără sa mai existe posibilitatea intervenției asupra sa, pentru corecturile/completările de rigoare.

Avizul asupra îndeplinirii standardelor va fi dat, după finalizarea perioadei înscrierii la concurs, înainte de transmiterea dosarului la oficiul juridic, de către o comisie de specialiști in domeniul postului numita prin decizia Rectorului UPB, la recomandarea CA-UPB [Sub-Comisii de Rezoluție, pe domenii specialitate]. Pana atunci însă, Fisele de dovedire a îndeplinirii standardelor pentru posturile de conferențiari (Fisa sintetica însoțită de susținerea fiecărui indicator) pot fi trimise la **Prof. Iulian Riposan (****iulian.riposan@upb.ro****, Tel. 0745371462)** pentru a se face eventuale observații si recomandări, in vederea finalizării lor. Este interesul atât al candidaților cat si al universității sa se realizeze dosare de concurs de buna calitate. Odată depus dosarul la înscriere, nu se mai poate interveni asupra lui, sub aceasta forma fiind transmis Sub-Comisiilor de Rezoluție.

In conformitate cu legislația in vigoare, 3 componente ale dosarului vor fi făcute publice, pe web-site UPB si ME, **in forma transmisa de candidați** (fără intervenție asupra lor): CV, Lista de lucrări si Fisa îndeplinire standarde minimale de înscriere la concurs (însoțită de susținerea/calculele aferente). După concurs, vor fi arhivate, rămânând vizibile pe web-site. **Candidații vor decide ce date de identificare personale vor include in aceste materiale depuse electronic.** Cele depuse in format tipărit nu au vizibilitate publica, fiind accesibile doar persoanelor desemnate in organizarea si desfășurarea concursului, si ca urmare acestea vor purta semnătura si datele de identificare ale candidatului.